Atklāts konkurss

**“Aprīkojuma iegāde INTERREG projekta ietvaros RTU Ventspils filiāles elektronikas laboratorijas vajadzībām”**

ID Nr.: RTU-2017/108

**Komisijas sēdes protokols Nr.6**

Rīgā, Kaļķu ielā 1 – 322.telpā, plkst. 15:00 02.02.2018.

Sēdi vada un protokolē: J. Gramsts

Komisija izveidota ar Rīgas Tehniskās universitātes finanšu prorektora 25.10.2017. rīkojumu Nr.03000-1.2/121.

Komisijas sēdē piedalās:

**Komisijas priekšsēdētājs:**

Jevgēnijs Gramsts Juridiskā departamenta Iepirkumu nodaļas vecākais iepirkumu speciālists

**Komisijas locekļi:**

|  |  |
| --- | --- |
| Vineta Gobiņa | Ventspils filiāles direktors |
| Inna Nasira | Ventspils filiāles zinātniskais asistents |

**Darba kārtībā:**

1. V. Gobiņas informācija
2. J. Gramsta informācija
	1. Komisijas loceklis V. Gobiņa informē komisijas locekļus, ka potenciālajiem uzvarētājiem objektīvi nav iespējams izpildīt konkursa nolikuma 1.7.2.punktā noteikto iepirkuma līguma izpildes termiņu – veikt piegādes līdz 01.03.2018, jo atbilstoši veiktajai tirgus izpētei piegādēm ir nepieciešamas vismaz 30 kalendārās dienas. Līdz ar to ir jāgroza konkursa nolikuma 1.7.2.punkts.
	2. Komisijas priekšsēdētājs J. Gramsts informē komisijas locekļus, ka pēc piedāvājumu atvēršanas ir konstatēts, ka konkursa nolikumā ir nepieciešams veikt arī citus grozījumus. Proti, konkursa nolikumā ir jāiekļauj:
		1. atsauci uz plānoto maksimālo līgumcenu katrā iepirkuma daļā;
		2. jāparedz Pasūtītāja tiesības nevērtēt to Pretendentu iesniegtos piedāvājumus, kuru piedāvātā līgumcena pārsniedz Pasūtītāja plānoto maksimālo līgumcenu katrā iepirkuma daļā;
		3. noteikt izslēdzamās iepirkuma pozīcijas katrā iepirkuma daļā, ja Pasūtītājs neizmanto savas tiesības nevērtēt to Pretendentu iesniegtos piedāvājumus, kuru piedāvātā līgumcena pārsniedz Pasūtītāja plānoto maksimālo līgumcenu katrā iepirkuma daļā;
	3. J. Gramsts norāda, ka atbilstoši Publisko iepirkumu likuma 35.panta trešajai daļai Pasūtītājs var izdarīt grozījumus iepirkuma procedūras dokumentos, ja vien grozītie noteikumi nepieļauj atšķirīgu piedāvājuma iesniegšanu vai citu pretendentu dalību iepirkuma procedūrā. Jāņem vērā, ka atbilstoši Direktīvas 2014/24/ES par publisko iepirkumu un ar ko atceļ Direktīvu 2004/18/EK preambulas 81.punktam *izmaiņām iepirkuma procedūras dokumentos nevajadzētu būt tik būtiskām, ka tās būtu ļāvušas piedalīties citiem pretendentiem, nevis sākotnēji atlasītajiem, vai ka tās būtu ļāvušas iepirkuma procedūrai piesaistīt papildu pretendentus*. Vienlaikus gan grozījumi, gan arī visi precizējumi procedūras dokumentos ir veicami līdz piedāvājumu iesniegšanas termiņam.
	4. Komisijas loceklis I. Nasira norāda, ka bez 1.1. un 1.2.punktā minētajiem grozījumiem vai precizējumiem nav iespējams noteikt uzvarētājus iepirkumā, jo pastāv risks, ka, izvēloties piedāvājumus, tiks pārsniegts INTERREG projektā paredzētais finansējums, bet Pasūtītājam nav iespējams piesaistīt papildu finansējumu. Turklāt potenciālie uzvarētāji nebūs spējīgi nodrošināt iepirkuma līguma izpildes termiņu.

**Komisija vienbalsīgi nolemj:**

1. **lai nodrošinātu vienlīdzīgu attieksmi pret visiem pretendentiem, vienlaicīgi samazinot Pasūtītāja iespējamos riskus, pamatojoties uz Publisko iepirkumu likuma 9.panta piecpadsmito daļu, pārtraukt iepirkumu;**
2. **uzdot J. Gramstam informēt pretendentus par komisijas pieņemto lēmumu un ievietot informāciju RTU tīmekļa vietnē** [**www.rtu.lv**](http://www.rtu.lv)**, Elektronisko iepirkumu sistēmā un Iepirkumu uzraudzības biroja Publikāciju vadības sistēmā.**

Sēdi slēdz J. Gramsts plkst. 15:30

Komisijas priekšsēdētājs

 J. Gramsts

Komisijas locekļi: V. Gobiņa

 I. Nasira